PATVIRTINTA

Palangos miesto socialinių paslaugų centro direktoriaus

2020 m. lapkričio 13 d. įsakymo Nr. V1-248

**PALANGOS MIESTO SOCIALINIŲ PASLAUGŲ CENTRO**

**DIENOS SOCIALINĖS GLOBOS PASLAUGŲ GAVĖJŲ ĮGALINIMO KONCEPCIJA**

1. **BENDROSIOS NUOSTATOS**
2. Palangos miesto socialinių paslaugų centro (toliau Centro), paslaugų gavėjų įgalinimo koncepcija nustato paslaugų gavėjų įgalinimo procesą (įgalinimo lygmenis, rodiklius ir rezultatus);
3. Įgalinimas Centre tai nuolatinis ir besitęsiantis procesas, įtraukiantis paslaugų gavėją į pozityvius pokyčius ir padedantis tapti aktyvesniu, savarankiškesniu, ir kuo mažiau priklausomu nuo aplinkinių;
4. Įgalinimo procesas Centre yra orientuotas į paslaugų gavėjų dalyvavimą priimant sprendimus, lygiavertį santykį su darbuotojais, gerinant jų gyvenimo kokybę ir pasirinkimo laisvę.
5. Dienos socialinės globos paslaugų gavėjų įtraukimas į paslaugų planavimą tikslas - sudaryti galimybę aktyviai dalyvauti padalinio veiklos planavime, numatytų veiklų ir priemonių įgyvendinime, veiklos rezultatų vertinime siekiant formuoti ir stiprinti paslaugų gavėjų dalyvavimo gebėjimus, jaustis reikalingiems.
6. Paslaugų gavėjai įtraukiami į paslaugų kokybės vertinimą ir paslaugų gerinimo planavimą, išsakant savo nuomonę, pagal savo galimybes, pateiktose anketose. Vertinimu siekiama išsiaiškinti svarbius aspektus apie paslaugas, vietas kurias reikia tobulinti, siekiant teikti kokybiškas socialines paslaugas atitinkančias paslaugų gavėjų poreikius.
7. Užimtumai organizuojami atsižvelgiant į paslaugų gavėjų poreikius, interesus, galimybes bei rezultatus. Paslaugų gavėjai turi teisę reikšti savo nuomonę, laisvai rinktis, veikti savarankiškai. Darbuotojai, organizuodami užimtumus atsižvelgia į individualius paslaugų gavėjų gebėjimus, komunikaciją. Jiems nėra apribota erdvė, kasdieniniai įpročiai. Asmenys laisvai gali naudotis bei prieiti prie visų užimtumo veiklų ir tam reikiamų priemonių bei žmogiškųjų resursų.
8. Paslaugų gavėjai skatinami dalyvauti veiklose (planavime, pasiūlymų teikime, vertinime), savarankiškai priima sprendimus, patys planuoja savo laisvalaikį bei užimtumo veiklas, savo pasirinkimus savarankiškai ar su socialinio darbuotojo pagalba užfiksuoja ISGP.
9. Paslaugų gavėjų artimieji įtraukiami į sprendimų priėmimus dėl paslaugų planavimo, teikimo ir vertinimo.
10. Centro darbuotojai vadovaujasi tikslinga emocijų raiška ir kontroliuojamu emociniu atsaku, individualumo suvokimu ir neteisiančiu požiūriu, laikosi konfidencialumo.
11. Centro darbuotojai skleidžia pozityvią ir realią informaciją suprantama kalba atsižvelgiant į kiekvieno paslaugų gavėjo individualius gebėjimus.
12. **ĮGALINIMO LYGMENYS**
13. **Įgalinimas -** apibūdinamas kaip asmenų kompetencijų ir vidaus galių suaktyvinimas siekiant teigiamų pokyčių jų gyvenime, yra veiksmingas socialinės pagalbos modelis, pasireiškiantis per individualaus ir bendruomeninio darbo su asmeniu lygmenis. Tai galimybė daryti sprendimus arba jais daryti įtaką, turėti galimybę nuolat keistis ir tobulėti. Socialinis įgalinimas daro įtaką socialinių problemų sprendimui.
14. **Įgalinančios socialinės paslaugos bruožai –** tai paslaugų gavėjų galių, kompetencijų, išteklių plėtotė, galimybė reikšti nuomonę apie savo poreikius, interesus ir lūkesčius, kurie yra pripažįstami ir į juos atsižvelgiama.
15. **Įgalinimo tikslas** – inicijuoti pozityvius paslaugų gavėjų pokyčius, siekiant, kad paslaugų gavėjai taptų savarankiškesni, kuo mažiau priklausomi nuo aplinkinių pagalbos.
16. **Įgalinimo uždaviniai –** padėti silpnesniam, vykdyti bendrai priimtas funkcijas, mokytis labiau pasitikėti savimi, ugdyti gebėjimus priimti sprendimus, savarankiškumą.
17. Paslaugų gavėjų įgalinimas suprantama kaip siekis, kad asmenys galėtų patys kontroliuoti savo gyvenimą visose srityse;
18. Centre naudojami įgalinimo lygiai:
    1. **Individualus įgalinimas**, kai pasiekiama didesnė kasdienio gyvenimo ir bendruomeninio dalyvavimo kontrolė, asmens bejėgiškumo mažinimas, paties savęs keitimas aplinkoje, pagalba sau, gebėjimas pasirinkti mėgiamus dalykus, atsakomybės prisiėmimas už savo poelgius, savikontrolė, saviugda;
       1. Individualų įgalinimą Centras apibrėžia kaip ilgalaikį procesą, kuris įtraukia paslaugų gavėją į pozityvius pokyčius, susijusius su asmens savigarba, savęs suvokimu ir socialinių ryšių kūrimu bei plėtojimu. Individualus įgalinimo lygmuo, kai nuolatinėmis socialinių paslaugų gavėjo pastangomis, suvokiant savo gebėjimus pereinama iš pasyvios būklės į aktyvią, arba siekiama išlaikyti esamą. Tai asmens bejėgiškumo mažinimas, savęs keitimas aplinkoje, gebėjimo ugdymas ir palaikymas siekiant pagalbą sau laisvai pasirinkti mėgstamus dalykus, atsakomybės prisiėmimas už savo poelgius, savikontrolė.
       2. Individualaus įgalinimo požymiai pavaizduoti žemiau esančiame grafike.
    2. **Grupinis įgalinimas,** grupinis procesas, siekiantis bendro tikslo, rezultato, įgyvendinant bendrus paslaugų gavėjų interesus per bendrą veiklą.
       1. Centre veikia Paslaugų gavėjų, darbuotojų Taryba (toliau Taryba), kurią sudaro 5 asmenys (3 paslaugų gavėjai, 2 darbuotojai). Tarybos nariai renkami balsavimo keliu. Balsuoti gali visi dienos socialinės globos paslaugų gavėjai, darbuotojai, administracija. Daugiausiai balsų gavęs asmuo tampa Tarybos nariu metams laiko, po metų Tarybos nariai yra perrenkami. Išrinktoji Taryba renkasi du kartus per mėnesį, paskutinį mėnesio trečiadienį rengia susirinkimus su visais dienos socialinės globos paslaugų gavėjais, darbuotojais, administracija. Susirinkimus protokoluoja. Tarybos veikla pavaizduota žemiau esančiame grafike.
19. **ĮGALINIMO RODIKLIAI**
    1. Įgalinimo turinį apibrėžia prasmingi socialiniai ryšiai, pasikeitimas žiniomis, lūkesčiais, darbuotojo ir paslaugų gavėjo nuoširdus bendradarbiavimas, komunikacija, partnerystė, paremta pagarba, nuoširdumu, disciplinuotumu ir atsakomybe. Tai pagrindiniai įgalinimo koncepcijos veiksnių ir nuolatinė siekiamybė kuriant optimalius gyvenimo santykius, siekiant pozityvesnių rezultatų ir savarankiškumo.
    2. *Pirmas įgalinimo rodiklis matuojamas grįžtamuoju ryšiu (ką aš galiu, koks pokytis manyje).* Socialinių paslaugų gavėjo įgalinimo, naujai įgytų savarankiškumo įgūdžių fiksuojamas individualiame socialinės globos plane pagal klausimyne nurodytus kriterijus. Duomenys renkami sudarytu klausimynu, apibendrinami naudojantis Likerto skale. Socialinių paslaugų gavėjai, kurie geba atsakyti į klausimus, savarankiškai užpildo lentelę. Sunkesnę negalią turinčių paslaugų gavėjų įgalinimo rodiklio matavimui taikomas stebėjimo metodas. Stebėjimo metodas, tai informacijos rinkimas, kai specialiai nemanilupiuojant, fiksuojami nuotaikos ir elgesio pokyčiai. Centro paslaugų gavėjų įgalinimo rezultatų rodikliai skaičiuojami remiantis paslaugos gavėjo savarankiškumo lygio išlaikymo ar padidėjimo procentine išraiška, lyginant visus paslaugų gavėjus, šiose srityse:

* Savo teisių žinojimas;
* Gebėjimas reikšti savo nuomonę, komunikuoti;
* Taisyklių laikymasis.

|  |  |  |  |  |  |  |  |
| --- | --- | --- | --- | --- | --- | --- | --- |
|  | 0 balų | 1 balas | 2 balai | 3 balai | 4 balai | 5 balai | Pastabos/rekomendacijos |
| Gebu bendrauti priimti sprendimus |  |  |  |  |  |  |  |
| Gebu naudotis savo teises |  |  |  |  |  |  |  |
| Gebu išmokti naujų dalykų |  |  |  |  |  |  |  |
| Gebu laikytis grupėje nusistatytų taisyklių |  |  |  |  |  |  |  |
| Gebu bendrauti už Centro ribų, esu aktyvus. |  |  |  |  |  |  |  |

0 balų: įgūdžiai nepatobulėjo, reikalinga nuolatinė darbuotojo priežiūra, pagalba;

1 balas: įgūdžiai patobulėjo, tačiau reikalinga nuolatinė darbuotojo priežiūra;

2 balai: įgūdžiai geresni, nei buvo, tačiau dažnai reikalinga darbuotojo pagalba, priežiūra, priminimas;

3 balai: geri įgūdžiai, reikalinga minimali darbuotojų pagalba;

4 balai: labai geri įgūdžiai, pagalba nereikalinga, tačiau reikalingas minimalus darbuotojų priminimas;

5 balai: puikūs įgūdžiai, darbuotojų priežiūra, pagalba, priminimas nereikalingi.

Maksimalus balų skaičius 25, minimalus 0. Surinkęs maksimalų balų skaičių paslaugų gavėjas tampa įgalintas nurodytose srityse, surinkus minimalų balų skaičių paslaugų gavėjui reikalinga nuolatinė darbuotojo priežiūra, pagalba.

* + 1. *Antrasis rodiklis*: skaičiuojamas, kiek Taryba administracijai ar Centro komandai pateikė pasiūlymų ir kiek jų buvo įgyvendinta per einamuosius metus.

1. **ĮGALINIMO REZULTATAI**
   * 1. Rezultatai skaičiuojami ir sisteminami kartą metuose, kalendorinių metų gruodžio mėnesį. Duomenys surenkami iš socialinių paslaugų gavėjų parengtų individualių socialinės globos planų, pasitenkinimo veiklomis fiksavimo lentelės, pateiktų Centro paslaugų gavėjų Tarybos protokolų, kuriuos sistemina socialiniai darbuotojai.
     2. Atsižvelgiant į rezultatus, sudaromas naujas, einamiesiems metams, individualus paslaugų gavėjo socialinės globos planas, išsikeliant naujus įgalinimo rodiklius arba liekant ties tais pačiais, jei įžvelgiama tęstinumo galimybė.
   1. Įgalintas paslaugų gavėjas:

* Geba bendrauti;
* Geba priimti sprendimus;
* Geba naudotis savo teisėmis;
* Geba laikytis grupėje nusistatytų taisyklių;
* Geba bendrauti už Centro ribų, yra aktyvus bendruomenės narys;
* Geba išsakyti savo nuomonę.
* Geba išmokti naujų dalykų.
  1. Įgalinimo rezultatai, užpildyti klausimynai, paliktos žymos paslaugų gavėjo individualiame socialinės globos plane laikomi asmens byloje.

**ĮGALINANTI ĮSTAIGA**

TEIGIAMAS ĮSTAIGOS ĮVAIZDIS

PASLAUGŲ PRIEINAMUMAS, TĘSTINUMAS

KOMANDINIS DARBAS ORIENTUOTAS Į ASMENĮ

LYGIAVERTIS, PAGARBA PAREMTAS SANTYKIS

ĮGALINANTI ĮSTAIGA

KVALIFIKUOTI DARBUOTOJAI

AKTYVŪS PASLAUGŲ GAVĖJAI, GEBANTYS PRIIMTI SAVARANKIŠKUS SPRENDIMUS